– Jeg er veldig, veldig glad for å ha fått jobben. Det er et kjempeprivilegium, og det er et privilegium å ta over etter Ingunn Solheim, som er en fabelaktig programleder, sier Fredrik Solvang.

Etter å ledet Debatten i snart fire uker, får Solvang nå jobben permanent.

– Vi vet at han er veldig dyktig programleder, det har han bevist i Dagsnytt 18. Fredrik er kunnskapsrik og flink til å lede debatter, sier redaksjonssjef Solveig Tvedt.

– Må knekke koden

Solvang har blitt nominert til Gullruten i kategorien «beste mannlige programleder», og stiller ofte spørsmål helt til han får et svar.

– Jeg er ganske spent på hvordan det blir, fordi det er vanskeligere å få til det på direktesendt TV. En av grunnene er at det er mindre tålmodighet på TV og du tåler kortere sekvenser, sier Solvang.

Solvang har likevel som mål å knekke den koden.

– De mange sekvensen der jeg haler og drar, og fortsetter og fortsetter, de blir jeg spent på om lar seg gjøre. Jeg må knekke den koden, sier han.

FÅR ET SVAR: Det kommunikasjonssjefen i UD ønsket å svare på, var noe annet enn det Fredrik Solvang spurte om. Du trenger javascript for å se video. FÅR ET SVAR: Det kommunikasjonssjefen i UD ønsket å svare på, var noe annet enn det Fredrik Solvang spurte om.

– Enorm drivkraft

Av kollegaene i redaksjonen blir Solvang beskrevet som en fyr med god stil og godt humør.

– Han er jo veldig stilig, velkledd og sjarmerende. I tillegg er han alltid i godt humør, sier Solveig Tvedt.

Men han er også en kunnskapsrik person, med evne til å grave i vanskelige temaer, understreker hun.

– Han har evnen til å dukke inn i ganske kompliserte ting, og skape spennende debatter rundt det, og han har en enorm drivkraft, sier redaksjonssjefen.

Solvang har flere ganger tidligere vært å se som programleder på NRK, blant annet i Detektor og Valgstafett i 2014.

Tidligere programleder for Debatten, Ingrunn Solheim, er i dag å se som anker i Dagsrevyen.